BASES DA CONVOCATORIA DA XVII EDICIÓN DO CERTAME LITERARIO VIADUTOS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 20/12/2016)

Poderá concorrer ao premio calquera persoa con idade entre dezaoito (18) e trinta e cinco (35) anos, que presente a súa obra en lingua galega conforme ás normas ortográficas vixentes. Os textos serán inéditos, orixinais, e non poderán ter sido publicados ou divulgados en todo ou en parte por calquera medio físico ou electrónico. Cada participante presentará un único relato. As obras terán unha extensión mínima de quince (15) follas e máxima de vinte (20), escritas por unha cara, tamaño DIN A4, fonte Arial tamaño doce (12), interliñado 1. As follas deberán estar paxinadas. Achegaranse catro copias en papel debidamente encadernadas, e outra en soporte dixital (pendrive) nun documento de procesador de textos. Cada relato levará no encabezamento o pseudónimo da autora ou autor e o título da obra. Os textos introduciranse nun sobre indicando no exterior XVII edición do Certame Relatos Curtos Viadutos e o enderezo de destino, sen que sexa recoñecible a autoría. No interior xuntarase outro sobre pechado co nome do relato e o pseudónimo elixido escrito por fóra, que incluirá os seguintes datos: nome e apelidos da autora/or, enderezo postal e correo electrónico, teléfonos de contacto, fotocopia do NIF ou tarxeta de residencia. As obras enviaranse antes do día 3 de marzo de 2017 ao enderezo seguinte, indicando: Multiusos da Xunqueira Paseo da Xunqueira s/n Departamento de Xuventude 36800 Redondela O Xurado, nomeado polo Concello de Redondela, estará composto por tres membros e unha secretaria/o con voz e sen voto, en representación da Concellería de Xuventude. O fallo do xurado darase a coñecer no mes de abril de 2017. A participación nesta convocatoria implica a aceptación das bases, así como a decisión do xurado que será inapelable. Concederase un primeiro e un segundo premio dotados economicamente con 1.200 e 600 euros respectivamente. O Xurado poderá conceder, en base á calidade das obras, ata dous accésits que carecerá de dotación económica. O premio vai acompañado da publicación das obras premiadas e, de ser o caso, dos accésits. A entrega de premios coincidirá coa presentación do libro dos relatos gañadores na presente edición. Terá lugar no mes de maio de 2017 nun acto que se convocará oportunamente. De conformidade co establecido na Lei de Propiedade Intelectual, as autoras/es das obras premiadas e das que obteñan mención de accésit, sen prexuízo dos dereitos morais que lles corresponden, ceden en exclusividade á Concellería de Xuventude do Concello de Redondela, os dereitos patrimoniais de explotación das obras gañadoras. As autoras/es das obras non premiadas terán un prazo de tres meses a contar desde a publicación dos premios para solicitar a súa devolución. Transcorrido o prazo, os textos serán destruídos. As presentes Bases publicaranse na páxina web do Concello e no Boletín Oficial da Provincia de Pontevedra. Entrarán en vigor ao día seguinte da súa publicación no Boletín Oficial da Provincia do extracto da convocatoria. DOCUMENTO ASINADO DIXITALMENTE NA MARXE